text: El Club Handbol Vilanova sènior ha reprès la competició de Lliga Catalana - vilanovainformacio.cat - Portal de Comunicació de Vilanova del Camí
  El Club Handbol Vilanova sènior ha reprès la competició de Lliga Catalana
  L'Handbol Vilanova suma dos punts dels quatre possibles, davant l'H. Cooperativa de Sant Boi
  Enfrontament a doble partit i a porta tancada el que disputaren el Club Handbol Vilanova i la Cooperativa de Sant Boi aquest cap de setmana en la represa de la competició. Cada equip es va endur els 2 punts que disputava com a local i va cedir els altres 2.
  Dissabte, a Can Titó, les jugadores que entrena David Diaz van retornar al directe oferint un partit intens i de qualitat. Ben aviat van dominar en el joc i en el marcador. Una bona defensa, l'excel.lent actuació d'Estefania Caballero sota els pals i la ràpida transició i verticalitat, van permetre imposar-se amb claredat i vèncer per 27 gols a 17 a les Santboianes.
  Destacar també el retorn a la competició de la pivot local Judith Gómez, després de molts mesos de recuperació d'una lesió de genoll.
  Diumenge la tònica fou diferent. Les locals, escarmentades, varen sortir disposades a defensar el seu feu. El partit fou igualat però les Vilanovines no van estar al nivell de dissabte i les locals no van cedir. Al final 24-21 que suposaven els primers dos punts per a la Coope.
  Tots dos partits van ser retransmesos per plataformes en línia i més d'un centenar de seguidors els va poder veure en directe per pantalla.
  Alineació i gols:
  Porteres: Estefania Caballero i Meritxell Comellas, Sonia Pulido 6 (3/3) Laia Moyes 3 (0/3) Ainhoa Arbiol, Ainhoa Guisado 3 (1/2) Judith Gómez 3 (2/1) Tania Caldera 5 (3/2) Jéssica Martínez 2 (1/1) Paula Muñoz 2 (2/0) Marta Tapiolas 11 (6/5) Julia Ramis 4 (3/1) Sara Targa, Mayra Magnoni 9 (6/3)
  Aquesta setmana toca jornada de descans i la setmana vinent es preveu doble enfrontament contra el Lleida Pardinyes.